In nomine Domini notum sit presentibus et futuris, quod ego Galterus, Dei gratia Lingonensis episcopus, laudo et confirmo ea que venerabilis predecessor meus, domnus Godefridus, laude et assensu Humberti, decani, et archidiaconum nostrorum, Poncii de Rinel, Wiardi thesaurarii et Ugonis de Riveria, concessit fratribus de Clarevalle aaisamentum scilicet et usagium in terra Sancti Mammetis et in finagio ville nostre Givreles, tam in aisantiis quam in ceteris pasturis. Quod si dampnum aliquid ibidem predicti fratres aut eorum pecora intulerint, capitale sine aliqua alia occasione restituant. Testes hujus rei sunt: Hugo, archidiaconus et Hugo, decanus de Castellione, et Joscelinus clericus noster. Actum est hoc anno ab incarnatione Domini M°C°LX°III°, apud Claramvallem.